“อัศวิน” น้อมรับผลเลือกตั้ง “ผู้ว่าฯกทม.” ฝาก “ชัชชาติ” สานงานต่อ
“อัศวิน” ยอมรับผลเลือกตั้ง “ผู้ว่าฯกทม.” พร้อมขอบคุณทุกคะแนนเสียง และฝาก “ชัชชาติ” สานงานต่อเพื่อคนกรุงเทพ
“อัศวิน” ยอมรับผลเลือกตั้ง “ผู้ว่าฯกทม.” ฝาก “ชัชชาติ” สานงานต่อเพื่อคนกรุง
22 พ.ค. 2565

พล.ต.อ.อัศวิน ขวัญเมือง ผู้สมัครผู้ว่าราชการกรุงเทพมหานคร จากกลุ่มรักษ์กรุงเทพฯ กล่าวว่า ยอมรับคำตัดสินของประชาชน โดยเชื่อว่านายชัชชาติ สิทธิพันธุ์ จะชนะเลือกตั้งผู้ว่าฯ กทม.ในครั้งนี้เป็นที่แน่นอนแล้ว พร้อมฝากขอบคุณทุกคะแนนเสียงที่ประชาชนให้ความไว้วางและลงคะแนนให้กับตนในการเลือกตั้งครั้งนี้
อีกทั้ง พล.ต.อ.อัศวิน ยังได้ฝากถึงนายชัชชาติ ว่านโยบายใดที่เป็นประโยชน์กับประชาชนที่ตนได้เคยทำไว้ ก็อยากให้นายชัชชาติ ช่วยสานต่อ และขอให้ประชาชนไว้ใจนายชัชชาติ เพราะเลือกให้เข้ามาทำหน้าที่ผู้ว่าฯ กทม.คนใหม่แล้ว